
Súd: Spisová značka: Identifikačné číslo súdneho spisu: Dátum vydania rozhodnutia: Meno a priezvisko sudcu, VSÚ: ECLI:
Okresný súd Spišská Nová Ves 4T/33/2026 7626010185 15. 04. 2026 JUDr. Petra Pavlisová ECLI:SK:OSSN:2026:7626010185.2
TRESTNÝ ROZKAZ V MENE SLOVENSKEJ REPUBLIKY Okresný súd Spišská Nová Ves, samosudkyňou JUDr. Petrou Pavlisovou podľa § 353 ods. 1 Tr. poriadku dňa 15. apríla 2026, takto rozhodol: Obvinený: A. B., nar. XX.XX.XXXX v C. D. E., okres Spišská Nová Ves, trvale bytom F. XXX, G. C. D. E.
uznáva
sa
za
v i n n é h o, ž e
v období od 26. septembra 2024 do 20. júna 2025 v obci Bystrany, okres C. D. E., mimo obdobia 20. decembra 2024 do 10. apríla 2025, kedy bol vo výkone trestu odňatia slobody, ako otec školopovinných detí mal. A. B., nar. XX.XX.XXXX, mal. H. B., nar. XX.XX.XXXX a mal. S. B., nar. XX.XX.XXXX, žiakov Základnej školy, F. XX, zanedbával starostlivosť o ich výchovu a povinnú školskú dochádzku, v dôsledku čoho počas školského roka 2024/2025, mal. A. B. bezdôvodne vymeškal 199 neospravedlnených vyučovacích hodín, mal. H. B. bezdôvodne vymeškala 101 neospravedlnených vyučovacích hodín a mal. S. P. bezdôvodne vymeškala 162 neospravedlnených vyučovacích hodín, a tak konal, hoci bol na záškoláctvo detí školou opakovane upozorňovaný, pričom takýmto konaním vytvoril u maloletých detí nebezpečenstvo, že nenadobudnú návyky smerujúce k živeniu sa svojou poctivou prácou, ale naopak, osvoja si škodlivé návyky, sklony a záujmy, teda vydal z nedbanlivosti osoby mladšie ako osemnásť rokov nebezpečenstvu spustnutia tým, že im umožnil viesť záhaľčivý život a čin spáchal závažnejším spôsobom konania, na viacerých osobách č í m
s p á ch a l
prečin ohrozovanie mravnej výchovy mládeže podľa § 211 ods. 1 písm. b/, ods. 3 písm. a/ Tr. zákona s poukazom na § 138 písm. j/ Tr. zákona za
to
mu
ukladá
Podľa § 211 ods. 3 Tr. zákona s použitím § 36 písm. l/ Tr. zákona, § 37 písm. m/ Tr. zákona, § 38 ods. 2 Tr. zákona trest odňatia slobody v trvaní 7 (sedem) mesiacov. Podľa § 49 ods. 1 písm. a/ Tr. zákona mu výkon trestu podmienečne odkladá. Podľa § 50 ods. 1 Tr. zákona mu určuje skúšobnú dobu v trvaní 13 (trinásť) mesiacov. Poučenie: Proti tomuto trestnému rozkazu môže podať obvinený a osoby, ktoré sú oprávnené podať v jeho prospech odvolanie, ako aj prokurátor odpor do 8 (osem) dní od jeho doručenia na Okresný súd Spišská Nová Ves. Ak proti trestnému rozkazu bol v lehote podaný odpor, samosudca rozhodne podľa § 241 ods. 1 písm. j/ o prijatí obžaloby a nariadi vo veci hlavné pojednávanie. Prednesením obžaloby prokurátorom na hlavnom pojednávaní sa trestný rozkaz ruší. Ak sa v určenej lehote nepodá odpor, trestný rozkaz sa inak stane právoplatným a vykonateľným. Pri výroku o náhrade škody, ktorým bola priznaná náhrada škody, môže poškodený podať odpor; ak poškodený podal odpor, trestný rozkaz sa ruší vo výroku o náhrade škody. Samosudca odkáže uznesením poškodeného na civilný proces, prípadne na konanie pred iným príslušným orgánom. Rovnako sa postupuje aj vtedy, ak odpor proti výroku o náhrade škody podá iná oprávnená osoba. Obvinený a osoby, ktoré sú oprávnené podať v prospech obvineného odvolanie, poškodený, zúčastnená osoba, ako aj prokurátor sa môžu výslovným vyhlásením vzdať práva podať odpor a okrem poškodeného môžu výslovným vyhlásením vziať podaný odpor späť, a to až do vtedy, kým prokurátor neprednesie na hlavnom pojednávaní obžalobu. Osoba, ktorá je oprávnená podať v prospech obvineného odvolanie, môže vziať podaný odpor späť len s jeho výslovným súhlasom.

